මේ වසරේ පලදාව ටිකක් අඩුයි. ඒකට ප්‍රධාන හේතුව තමයි දේශගුණය වෙනස් වීම. හොඳම මල් එන කොට පායලා ඉවර වෙලා හොඳට වැස්සක් ලැබුණාම හොද පලදාවක් තිබෙනවා. ඉස්සර වෙළෙඳපොළේ රඹුටන් ගෙඩියක් රුපියල් 8ක් වගේ මිලකට ඉහළ ගියා. දැන් රුපියල් 3.50යි 4.00ත් වගේ මිලකට තමයි රඹුටන් ගෙඩියක් අලෙවි කෙරෙන්නේ. අපි ළඟට වෙළෙන්දන් එනවා. ඒ ගොල්ලෝ ඇවිල්ලා බලලා කරලා අපට මෙච්චර ඕනෑ, මෙච්චර ඕනෑ කියලා කියනවා. පංගුවක් අය ඇවිල්ලා ඒගොල්ලොම කඩාගන්නවා. අපිත් කඩලා දෙනවා. ගෙඩි ගණනට තමයි අපෙන් මිලදී ගන්නේ. ගෙඩි 4000-5000ක් වගේ අරගෙන යන අයත් ඉන්නවා. සිල්ලරටත් දෙනවා. ඔවුන් ඇවිත් රඹුටන් 500ක් 1000ක් වගේ අරගෙන යනවා. වෙළෙන්දෝ තමයි සාමාන්‍යයෙන් වැඩි මුදලක් උපයා ගන්නේ. මේක පරිස්සම් කරන්න ගියාම තමයි වෙහෙසක් ගන්නේ. රෑට වවුල්ලු එනවනේ. වවුල්ලු වර්ග 2ක් ඉන්නවා. මාවවුල්ලෝ කියලා කොටසක් එනවා. ඇට වවුලෝ කියලා තවත් පිරිසක් එනවා. ඒ ඇට වුවලෝ රෑනකට 100-200ක් වගේ පිරිසක් එනවා. උන් ටකය ගැහුවට යන්නේ නැහැ. දුම ගහන්න ඕනෑ. පොල් රොඩු එකතු කරලා දුම ගහනකොට තමයි උන් යන්නේ. දවස ගානේ රෑ එළිවෙනකම් නිදි මරන්න ඕනෑ. රෑ 12 වෙනකම් කට්ටියක් ඉන්නවා. 12න් පස්සේ තව කට්ටියක් ඉන්නවා. කොතරම් මහන්සි උනත් ආදායම් නැති අවස්ථාත් තිබෙනවා.
දැන් වෙළෙඳපොළේ රඹුටන් ගෙඩියක මිළ කීයද?
රුපියල් 3.50යි 4.00ත් වගේ